User:Ferdausij059

✍️✍️ কবি পরিচিতি:

=
জান্নাতুল ফেরদৌসী ১৯৮২ সালের ১৯ জানুয়ারি, যশোর জেলার ছাতিয়ান তলার মাতুলালয়ে জন্মগ্রহণ। শিক্ষাগতযোগ্যতাঃ এম,এ.(বাংলা) এম,এড । ২০০০ সালে  "সাঁকো প্রকাশনি"- থেকে “কবি”-হিসেবে স্বীকৃতি লাভ। ২০২২ সালে নবসাহিত্য প্রকাশনী থেকে ‘কবি সম্মাননা’-স্বরূপ সনদ এবং ক্রেস্ট গ্রহণ। পেশায় একজন শিক্ষক (GPS)। যৌথভাবে প্রকাশিত বইয়ের নাম“বনফুলের সন্ধানে,নতুন তার মিছিলে,উদীয়মান কবি,দহনের কাব্য, কবিতায় সাতকাহন,কাব্য ফেরি,ধান শালিকের কাব্য,শব্দ শ্রমিকের কাব্য,চায়ের ধোঁয়ায় তোমাকে খুঁজি,কেউ ভালোবাসেনি"। দুই বাংলার "সাহিত্য নিকেতন" দ্বি-মাসিক মুখপত্র “হৃদয়ে বাংলা", "দৈনিক জন্মভূমি "-পত্রিকায় এবং " নবসাহিত্য প্রকাশনী"-র কবি।

★কবিতা:

=
(১)  মোহ জান্নাতুল ফেরদৌসী

বেগমবাগের পথে যখন হয়েছিল দেখা তোমাতে-আমাতে, সেদিনই বুঝেছিনু তুমি কতটা আপন প্রেমালয়ে! ভুলের পাপড়িগুলো এখনো শুদ্ধের ঝুলিতে কুড়িয়ে নিয়ে, আলতো আবেশে ভাবনার মুর্তিতে ঢেকে রাখি অতি যত্নে। জানি তুমি বুঝবেনা কোনো কথা, ফেলে আসা মায়াবী ব্যথার বিন্দু বিন্দু জলের গোঙানো আর্তি ! মোহের দ্বারে কামনার বেড়িবাঁধ এঁকে, পদযুগল ডুবিয়েছিনু তোমারই ইন্দ্রিয়জালে.... কোমলতার আসনে বসে বলেছিলে আমায়- "মোহাচ্ছন্নের ঘাটে রবো মোরা গলাগলি করি, আসুকনা যতই ভাঙনের তরী!" কুয়াশার বসনে ঢেকে গেছে সেই সুর, রামধনুর পথে ঠুকঠুক আওয়াজে হেঁটে যায় বহুদূর! খসড়া চিরকুট আজ-ও যেন বেঁচে আছে, মোহ জালের পাতায় মোড়ানো শুদ্ধালয়ে...!!

(২)   মাটির বসন জান্নাতুল ফেরদৌসী

আমি খ্যাতির নায়ের মাঝি-- জানি আমি সবই জানি,সবই আমি বুঝি। বিবেকের কন্ঠে ঢালি বোধের যত শরাব, বরাঙ্গে সাজিয়ে তুলি নব খ্যাতির গৌরব। বাহবা আসে তার জানা থেকে অজানায়, জানি আমি সবই জানি,সবই আমি বুঝি। কানাঘুষোর মঞ্চে চলে টিপ্পনীর ঘষা খোরাক, বিন্দু ছাড়া পাতায় মেলে উড়ে আসা শুন্যমাপের বিরাগ। জ্ঞানে-গুনে,যশে-নামে পাল্লা যে হয় বোঝায়, জানি আমি সবই জানি,সবই আমি বুঝি। সঙয়ের মেলায় নয়া সাজে বুলি আউড়ায় সবই, নাম কি তবে যশের খাতায় ক্ষণজন্মা হয়ে রয়! ঠুনকো মাটির কায়ায় জ্বলে রঙবেরঙের বাতি, এক ফুঁ'তে নিভে যাবে তোমার শত খ্যাতি! জানি আমি সবই জানি,সবই আমি বুঝি। একা পথের পথিক মোরা, যাবে না'কো কেহ-- মাটির বসন জুটবে কায়ায় থাকবে না'তো মোহ! জানি আমি সবই জানি,সবই আমি বুঝি।।

(৩) মুকুট রাজ জান্নাতুল ফেরদৌসী

বাঙলার ঘরে মুক্তির মুকুট পরিয়েছিলো যে জন; যুগের বদলে চুম্বক ফ্রেমে, আছো হয়ে আজও সকলের আপনজন! লোহার বেড়িতে থেকেও যে, ছড়িয়েছিলো হীরক হাসি। দু:খিজনের কল্যানবাতি মস্তকে ধরি ঢেলেছিলো শত খুশি! আর কেউ নও তুমি বাঙলার গুনি,বাঙলার কলরব। স্বাধীন ভূমির সোনার আসন করে গেছো দান, সাথে নিয়ে যাওনি কিছু চাওনি কোনো প্রতিদান! যুগে যুগে বাঙার ঘরে এসেছো ফিরে বারবার, আর কেউ নওতো তুমি মুজিব তুমি মুক্তির মুকুট বাঙালির হাতিয়ার।